
    KRETINGOS RAJONO SAVIVALDYBĖS taryba



	SPRENDIMAS

	DĖL Kretingos RAJONO SAVIVALDYBĖS TARYBOS VEIKLOS REGLAMENTo pakeitimo IR PAPILDYMO

	

	2011 m. birželio 30 d. Nr. T2-279 

Kretinga

	



Vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290; Nr. 113-4290, Nr.137-5379; 2009, Nr.77-3165; 2010, Nr. 25-1177, Nr. 51-2480, Nr.86-4525; 2011, Nr.52-2504) 16 straipsnio 2 dalies 1 punktu, 18 straipsnio 1 dalimi, Kretingos rajono savivaldybės taryba  n u s p r e n d ž i a:
 
Pakeisti ir papildyti Kretingos rajono savivaldybės tarybos veiklos reglamentą, patvirtintą Kretingos rajono savivaldybės tarybos 2009 m. kovo 26 d. sprendimu Nr.T2-77: 
1. Pakeisti 14 punkto 14.1.15, 14.1.40. papunkčius ir juos išdėstyti taip:
       
„14.1.15. savivaldybės  biudžeto ir  savivaldybės  konsoliduotųjų ataskaitų  rinkinio  tvirtinimas Biudžeto sandaros įstatymo ir Viešojo sektoriaus atskaitomybės įstatymo nustatyta   tvarka, prireikus savivaldybės biudžeto tikslinimas;
14.1.40. Savivaldybės strateginių plėtros ir veiklos planų, socialinių, ekonominių,   kaimo plėtros ir kitų programų tvirtinimas;".

    
2. Papildyti 16 punktą 16. 13. papunkčiu:
   
„16.13. sprendimų dėl patalpų suteikimo Seimo nariams pagal Lietuvos Respublikos Seimo statutą priėmimas."

    
3. Pakeisti 25 punktą, 69.4. papunktį ir juos išdėstyti taip: 
„25. Pirmajame išrinktos naujos  Tarybos posėdyje:
1) prisiekia Tarybos nariai;
                     2) gali būti posėdžio pirmininkui įteikiami vieši pareiškimai dėl Tarybos narių vienijimosi į frakcijas, dėl savivaldybės Tarybos daugumos ir savivaldybės Tarybos mažumos (opozicijos) sudarymo;

3) priimamas sprendimas dėl savivaldybės administracijos direktoriaus (direktoriaus pavaduotojo) atleidimo iš pareigų, nes baigėsi jo įgaliojimų laikas, ir pavedimo jam eiti pareigas tol, kol bus paskirtas savivaldybės administracijos direktorius (direktoriaus pavaduotojas) naujai kadencijai;
4) renkamas meras, gali būti skiriami mero pavaduotojas ir savivaldybės administracijos direktorius. Mero pavaduotojas ir savivaldybės administracijos direktorius negali būti skiriami, jeigu pirmajame posėdyje meras neišrenkamas. Jeigu per pirmąjį posėdį meras neišrenkamas,  Taryba priima sprendimą dėl kito posėdžio datos. Jis turi įvykti ne vėliau kaip per 5 kalendorines dienas po pirmojo posėdžio, jam taip pat pirmininkauja apygardos rinkimų komisijos pirmininkas.
69.4. vadovauja klausimų svarstymo eigai, suteikia žodį Tarybos nariams, kviestiesiems Tarybos posėdyje dalyvaujantiems asmenims ir, jeigu Tarybos posėdyje svarstomas klausimas yra susijęs su kitais posėdyje dalyvaujančiais asmenimis, jiems leidžia užduoti klausimus pranešėjams ir kalbėti Reglamento 76 punkte nustatyta tvarka;“.
4. 76 punkte išbraukti žodžius „Tarybai sutikus“.

5. Pakeisti 82.1; 82.2. papunkčius ir juos išdėstyti taip: 
„82.1. jei meras posėdyje nedalyvauja, o balsai pasiskirsto po lygiai, laikoma, kad sprendimas nepriimtas. Dėl Tarybos  posėdžiuose svarstomų  klausimų  balsuojama atvirai, išskyrus  atvejus, kai renkamas meras, skiriamas mero pavaduotojas, savivaldybės administracijos   direktorius, savivaldybės administracijos direktoriaus pavaduotojas, sprendžiamas nepasitikėjimo meru, mero pavaduotoju, savivaldybės administracijos direktoriumi, savivaldybės administracijos direktoriaus pavaduotoju klausimas. Slaptas balsavimas Reglamente nustatyta tvarka galimas ir  tais atvejais, kai skiriami Kontrolės komiteto pirmininkas, Kontrolės komiteto pirmininko  pavaduotojas, Administracinės komisijos pirmininkas, Etikos komisijos pirmininkas, sprendžiamas nepasitikėjimo Kontrolės komiteto pirmininku, Kontrolės komiteto pirmininko pavaduotoju,  Administracinės komisijos pirmininku, Etikos  komisijos pirmininku klausimas;
                      82.2. duomenys apie kiekvieno Tarybos nario balsavimą, išskyrus atvejus, kai balsuojama slaptai, yra vieši“.
                      6. Pakeisti 99 punktą ir jį išdėstyti taip:

      „99. Komitetai sudaromi ne mažiau kaip iš 3 Tarybos narių Tarybos sprendimu. Kontrolės komitetas privalomas, į jį įeina vienodas visų Tarybos narių frakcijų ir Tarybos narių  grupės,  jeigu  ją  sudaro  ne  mažiau  kaip 3 Tarybos nariai, deleguotų atstovų skaičius.  Kontrolės  komiteto įgaliojimus Taryba nustato atsižvelgdama į Vietos savivaldos įstatymo 14 straipsnio 4 dalį."


7. 101 punkto trečią sakinį išdėstyti taip: „Jeigu Tarybos mažuma (opozicija)  nepasiūlo Kontrolės komiteto pirmininko kandidatūros arba jeigu nėra paskelbta Tarybos mažuma  (opozicija), Kontrolės komiteto pirmininką ir pirmininko pavaduotoją skiria Taryba mero siūlymu."

8. Papildyti 133 punktą šiais sakiniais: „Kai Komiteto posėdyje svarstomas su valstybės, tarnybos ar komercine paslaptimi susijęs klausimas, Komitetas gali nuspręsti jį nagrinėti uždarame posėdyje. Komitetų posėdžių darbotvarkės ne vėliau kaip artimiausią darbo dieną po jų patvirtinimo paskelbiamos Savivaldybės interneto tinklalapyje“.

      9. Papildyti 146 punktą tokiu sakiniu:


      „146. Jeigu savivaldybės Tarybos mažuma (opozicija) nepasiūlo Etikos komisijos  pirmininko kandidatūros, Etikos komisijos pirmininką skiria Taryba mero teikimu".

10. Pakeisti 158 punktą ir jį išdėstyti taip:

„158. Tarybos nariai gali jungtis į frakcijas. Frakciją sudaro ne mažiau kaip trys Tarybos nariai, pirmajame ar kitame Tarybos posėdyje viešų pareiškimu, įteiktu posėdžio pirmininkui, deklaravę, kad veiklą Taryboje tęsia susivieniję į frakcijas.“
11. 161 punkte išbraukti žodžius „Rinkimų sąrašų skaičius, sudarant koaliciją, neribojamas“.
12. Pakeisti 189 punktą ir jį išdėstyti taip:

„189. Mero pavaduotojas atlieka Tarybos nustatytas funkcijas ir mero pavedimus. Taryba mero pavaduotojo funkcijas nustato mero pavaduotojo kadencijos laikotarpiui ir gali mero siūlymu jas keisti. Kai meras negali eiti pareigų, mero pavaduotojas atlieka visas jo pareigas, išskyrus Lietuvos Respublikos vietos savivaldos įstatymo  20 str. 2 dalies 4-8 punktuose numatytus įgaliojimus. Potvarkį perimti mero pavaduotojui visas mero pareigas dėl mero išvykimo meras pasirašo iš anksto, nurodydamas terminą, kuriam perduodamos mero funkcijos. Potvarkį perimti visas mero pareigas dėl mero ligos pasirašo mero pavaduotojas, remdamasis nustatyta tvarka merui išduotu laikino nedarbingumo pažymėjimu.“ 
13. 248 punkte vietoje žodžio „darbą" įrašyti žodžius „darbo laiką", išbraukti žodį (užmokestis)" ir šį punktą išdėstyti taip:

    
      „248. Tarybos nariams, išskyrus merą ir mero pavaduotoją, už darbo laiką atliekant Tarybos nario pareigas yra atlyginama (apmokama). Šis atlyginimas apskaičiuojamas pagal skelbiamą VMDU dydį, atsižvelgiant į faktiškai dirbtą laiką, kurio trukmė patvirtinta Reglamento 250 punkte. Šio atlyginimo dydį nustato savivaldybės taryba."  
14. Pakeisti 252 punktą ir jį išdėstyti taip:  
„252. Tarybos nariui su jo, kaip Tarybos nario, veikla susijusioms kanceliarijos,  pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka Savivaldybės administracija, apmokėti kas mėnesį skiriama 600 Lt išmoka (toliau -Išmoka) atsiskaitytinai.“ 
Savivaldybės meras                                                                                                       Juozas Mažeika

Vanda Kašėtienė                       
2011-07-01                                                                                                                                            

